Avis juridique important

|

31974L0297

Οδηγία 74/297/ΕΟΚ του Συμβουλίου της 4ης Ιουνίου 1974 περί προσεγγίσεως των νομοθεσιών των κρατών μελών των αναφερομένων στην εσωτερική διαρρύθμιση των οχημάτων με κινητήρα (συμπεριφορά του συστήματος οδηγήσεως σε περίπτωση προσκρούσεως)

Επίσημη Εφημερίδα αριθ. L 165 της 20/06/1974 σ. 0016 - 0025 Φινλανδική ειδική έκδοση: Κεφάλαιο 13 τόμος 4 σ. 0012  Ελληνική ειδική έκδοση: Κεφάλαιο 13 τόμος 2 σ. 0247  Σουηδική ειδική έκδοση: Κεφάλαιο 13 τόμος 4 σ. 0012  Ισπανική ειδική έκδοση: Κεφάλαιο 13 τόμος 3 σ. 0230  Πορτογαλική ειδική έκδοση : Κεφάλαιο 13 τόμος 3 σ. 0230

ΟΔΗΓΙΑ ΤΟΥ ΣΥΜΒΟΥΛΙΟΥ της 4ης Ιουνίου 1974 περί προσεγγίσεως των νομοθεσιών των Κρατών μελών των αναφερομένων στην εσωτερική διαρρύθμιση των οχημάτων με κινητήρα (συμπεριφορά του συστήματος οδηγήσεως σε περίπτωση προσκρούσεως)ΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα αφορούν μεταξύ άλλων τη συμπεριφορά του μηχανισμού οδηγήσεως σε περίπτωση προσκρούσεως- ότι οι προδιαγραφές αυτές διαφέρουν από το ένα Κράτος μέλος στο άλλο, και προκύπτει επομένως η ανάγκη να θεσπισθούν οι ίδιες προδιαγραφές από όλα τα Κράτη μέλη, είτε συμπληρωματικά είτε σε αντικατάσταση των υφισταμένων ρυθμίσεων, ιδίως για να τεθεί σε  λειτουργία για κάθε τύπο οχήματος η διαδικασία εγκρίσεως ΕΟΚ που αποτελεί το αντικείμενο της οδηγίας του Συμβουλίου της 6 Φεβρουαρίου 1970 περί προσεγγίσεως των νομοθεσιών των Κρατών μελών των αναφερομένων στην έγκριση των οχημάτων με κινητήρα και των  ρυμουλκουμένων τους(3)- ότι οι κοινές προδιαγραφές περί εσωτερικών κατόπτρων οδηγήσεως προβλέπονται από την οδηγία του Συμβουλίου της 1ης Μαρτίου 1971(4) και οι προδιαγραφές περί εσωτερικών μερών του αμαξώματος, περί διατάξεως των οργάνων χειρισμού, περί στέγης, περί του  ερεισινώτου και του οπισθίου τμήματος των καθισμάτων από την οδηγία του Συμβουλίου της 17ης Δεκεμβρίου 1973(5), και ότι θα θεσπισθούν μεταγενεστέρως οι υπόλοιπες προδιαγραφές περί εσωτερικής διαρρυθμίσεως και αναφερόμενες στην αγκύρωση των ζωνών  ασφαλείας, στη στερέωση των καθισμάτων, στα στηρίγματα κεφαλής και στην αναγνώριση των οργάνων χειρισμού- ότι οι εναρμονισμένες προδιαγραφές πρέπει να μειώνουν τον κίνδυνο ή τη σοβαρότητα των τραυμάτων που είναι δυνατόν να υποστούν οι οδηγοί των οχημάτων με κινητήρα, και ως εκ τούτου να εξασφαλίζουν την ασφάλεια της οδικής κυκλοφορίας σε όλη την έκταση της  Κοινότητος- ότι όσον αφορά τις τεχνικές προδιαγραφές, συνιστάται να ληφθούν υπόψη αυτές που θεσπίσθηκαν από την Οικονομική Επιτροπή του ΟΗΕ για την Ευρώπη στον κανονισμό αριθ. 12 (Ομοιόμορφες προδιαγραφές περί της επικυρώσεως των οχημάτων όσον αφορά την προστασία  του οδηγού από το μηχανισμό οδηγήσεως σε περίπτωση προσκρούσεως)(6), ο οποίος προσαρτάται στη συμφωνία της 20ής Μαρτίου 1958 περί θεσπίσεως ενιαίων προϋποθέσεων επικυρώσεως και αμοιβαίας αναγνωρίσεως της επικυρώσεως των εξοπλισμών και των εξαρτημάτων  των οχημάτων με κινητήρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ως "όχημα" κατά την έννοια της παρούσας οδηγίας νοείται κάθε όχημα με κινητήρα της κατηγορίας Μ1 (καθορισμένης στο παράρτημα Ι της οδηγίας της 6ης Φεβρουαρίου 1970), προοριζόμενο να κυκλοφορεί επί οδού, με ή χωρίς αμάξωμα, το οποίο έχει  τουλάχιστον τέσσερις τροχούς και εκ κατασκευής μέγιστη ταχύτητα μεγαλύτερη των 25 χμ/ω, εξαιρέσει των οχημάτων προωθημένης οδηγήσεως όπως αυτή ορίζεται στο σημείο 2.7 του παραρτήματος Ι.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος με κινητήρα για λόγους που αφορούν τη συμπεριφορά του μηχανισμού οδηγήσεως σε περίπτωση προσκρούσεως, αν αυτό ανταποκρίνεται στις  προδιαγραφές των παραρτημάτων I, II και III.   Άρθρο 3  Τα Κράτη μέλη δεν δύνανται να αρνηθούν ή να απαγορεύσουν την πώληση, την καταχώρηση στα μητρώα, τη θέση σε κυκλοφορία ή τη χρήση οχημάτων για λόγους που αφορούν τη συμπεριφορά του μηχανισμού οδηγήσεως σε περίπτωση προσκρούσεως, αν αυτός  ανταποκρίνεται στις προδιαγραφές των παραρτημάτων I, II και III.   Άρθρο 4  Το Κράτος μέλος που χορήγησε την έγκριση λαμβάνει τα αναγκαία μέτρα προκειμένου να ενημερώνεται για κάθε τροποποίηση στοιχείου ή χαρακτηριστικού από τα προβλεπόμενα στο παράρτημα I σημείο 2.2. Οι αρμόδιες αρχές αυτού του Κράτους μέλους εκτιμούν  αν πρέπει να προβούν επί του τροποποιηθέντος οχήματος σε νέες δοκιμές συνοδευόμενες από νέο πρακτικό. Σε περίπτωση κατά την οποία συνάγεται εκ των δοκιμών ότι οι προδιαγραφές της παρούσας οδηγίας δεν ετηρήθησαν, η τροποποίηση δεν εγκρίνεται.   Άρθρο 5  Οι αναγκαίες τροποποιήσεις για την προσαρμογή στην τεχνολογική πρόοδο των προδιαγραφών των παραρτημάτων I, II, III και IV θεσπίζονται σύμφωνα με την προβλεπόμενη στο άρθρο 13 της οδηγίας του Συμβουλίου της 6ης Φεβρουαρίου 1970 διαδικασία περί  προσεγγίσεως των νομοθεσιών των Κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τους.  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός δεκαοκτώ μηνών από της κοινοποιήσεώς της και ενημερώνουν αμέσως περί αυτού την Επιτροπή.  2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 7  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 4 Ιουνίου 1974.  Για το Συμβούλιο Ο Πρόεδρος H.D. GENSCHER  (1) ΕΕ αριθ. Α 14 της 27.3.1973, σ. 18.  (2) Ε αριθ. Α 60 της 26.7.1973, σ. 13 (3) ΕΕ αριθ. Ν 42 της 23.2.1970, σ. 1.  (4) ΕΕ αριθ. Ν 68 της 22.3.1971, σ. 1.  (5) ΕΕ αριθ. Ν 38 της 11.2.1974, σ. 2.  (6) Έγγραφο ΕΟΚ της Γενεύης E/ECE/324/Προσθ. 11.     (1)() ΠΑΡΑΡΤΗΜΑ I   ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ, ΕΓΚΡΙΣΗ ΕΟΚ, ΕΞΕΙΔΙΚΕΥΣΕΙΣ, ΔΟΚΙΜΕΣ, ΠΙΣΤΟΤΗΣ ΠΑΡΑΓΩΓΗΣ  (1.) 2. ΟΡΙΣΜΟΙ Κατά την έννοια της παρούσας οδηγίας νοείται:  2.1. Ως "συμπεριφορά συστήματος οδηγήσεως σε περίπτωση προσκρούσεως", η συμπεριφορά του συστήματος αυτού υπό την ενέργεια δύο ειδών δυνάμεων, ήτοι:  2.1.1. των δημιουργουμένων από μία μετωπική σύγκρουση και δυναμένων να προκαλέσουν τη μετατόπιση του οργάνου χειρισμού διευθύνσεως προς τα οπίσω- 2.1.2. των οφειλομένων στην αδράνεια της μάζας του οδηγού σε περίπτωση προσκρούσεως επί του οργάνου χειρισμού διευθύνσεως κατά μία μετωπική σύγκρουση.  2.2. Ως "τύπος οχήματος", τα οχήματα με κινητήρα τα μη έχοντα μεταξύ τους ουσιώδεις διαφορές. Οι διαφορές αυτές δύνανται να αφορούν κυρίως τα ακόλουθα σημεία:  2.2.1. δομές, διαστάσεις, μορφή και υλικά του τμήματος του οχήματος που ευρίσκεται έμπροσθεν του οργάνου χειρισμού της διευθύνσεως- 2.2.2. μέγιστο επιτρεπόμενο βάρος του οχήματος.  2.3. Ως "όργανο χειρισμού διευθύνσεως", το όργανο διευθύνσεως που χειρίζεται ο οδηγός, γενικώς το πηδάλιο.  2.4. Ως "στήλη (κολόνα) διευθύνσεως", το περίβλημα του άξονα διευθύνσεως.  2.5. Ως "άξονας διευθύνσεως", το στοιχείο που μεταφέρει στο κιβώτιο διευθύνσεως το ζεύγος δυνάμεων που εξασκούνται επί του οργάνου χειρισμού της διευθύνσεως.  2.6. Ως "σύστημα οδηγήσεως", το όργανο χειρισμού της διευθύνσεως, η στήλη διευθύνσεως, τα προσαρτημένα επενδυτικά στοιχεία, ο άξονας διευθύνσεως, το κιβώτιο διευθύνσεως, καθώς και όλα τα άλλα στοιχεία, όπως τα προοριζόμενα να συμβάλουν στην απορρόφηση  της ενεργείας σε περίπτωση προσκρούσεως επί του πηδαλίου.  2.7. Ως "προωθημένη οδήγηση", μία διαρρύθμιση του οχήματος στην οποία πλέον του ημίσεως του μήκους του κινητήρα ευρίσκεται όπισθεν του πλέον προωθημένου σημείου της βάσεως του αλεξινέμου, και όπου το κέντρο του οργάνου χειρισμού της διευθύνσεως  βρίσκεται εντός του πρώτου τετάρτου του μήκους του οχήματος.  3. ΑΙΤΗΣΗ ΕΓΚΡΙΣΕΩΣ ΕΟΚ 3.1. Η αίτηση εγκρίσεως ΕΟΚ για έναν τύπο οχήματος υποβάλλεται από τον κατασκευαστή του οχήματος ή τον εντολοδόχο του.  3.2. Συνοδεύεται από τα κάτωθι αναφερόμενα στοιχεία σε τρία αντίτυπα και από τις ακόλουθες ενδείξεις:  3.2.1. λεπτομερή περιγραφή του τύπου οχήματος όσον αφορά τη δομή, τις διαστάσεις, τη μορφή και τα υλικά του τμήματος του οχήματος που ευρίσκεται έμπροσθεν του οργάνου χειρισμού της διευθύνσεως- 3.2.2. σχέδια του συστήματος οδηγήσεως και της στερεώσεώς του επί του αμαξώματος και επί του πλαισίου, σε κατάλληλη κλίμακα και επαρκώς λεπτομερή- 3.2.3. τεχνική περιγραφή του συστήματος αυτού.  3.3. Πρέπει να υποβληθούν στην επιφορτισμένη με τις δοκιμές εγκρίσεως τεχνική υπηρεσία:  3.3.1. ένα όχημα αντιπροσωπευτικό του προς έγκριση τύπου οχήματος για τη δοκιμή η οποία προβλέπεται στο σημείο 5.1- 3.3.2. κατ' εκλογή του κατασκευαστή, είτε ένα δεύτερο όχημα είτε τα εξαρτήματα του οχήματος που θεωρεί ουσιώδη για δοκιμή που προβλέπεται στο σημείο 5.2.  4.ΕΓΚΡΙΣΗ ΕΟΚ (4.1.) (4.2.) 4.3. Ένα δελτίο σύμφωνο προς το εμφαινόμενο στο παράρτημα IV υπόδειγμα επισυνάπτεται στο δελτίο εγκρίσεως ΕΟΚ.  (4.4.) (4.5.) (4.6.) 5. ΕΞΕΙΔΙΚΕΥΣΕΙΣ 5.1. Κατά τη δοκιμή συγκρούσεως του κενού οχήματος χωρίς ανδρείκελο επί ενός φράγματος με ταχύτητα 48,3 χμ/ω, το ανώτερο τμήμα της στήλης διευθύνσεως και του άξονά της δεν πρέπει να μετατοπίζεται προς τα οπίσω οριζοντίως και παραλλήλως προς το διαμήκη  άξονα του οχήματος περισσότερο των 12,7 εμ ως προς ένα σημείο του οχήματος το οποίο δεν έχει επηρεασθεί από πρόσκρουση- της αποστάσεως αυτής μετρουμένης με δυναμικές μετρήσεις.  5.2. Όταν το όργανο χειρισμού της διευθύνσεως κτυπηθεί δι' ενός όγκου δοκιμής ριφθέντος εναντίον του οργάνου αυτού με σχετική ταχύτητα τουλάχιστον 24,1 χμ/ω, η εξασκούμενη δύναμη επί του "στήθους" του όγκου δοκιμής από όργανο χειρισμού της διευθύνσεως  δεν πρέπει να υπερβαίνει τα 1 111 daN.  5.2.1. Το όργανο χειρισμού της διευθύνσεως έχει σχεδιασθεί, κατασκευασθεί και τοποθετηθεί κατά τρόπον ώστε να μην περιλαμβάνει ούτε επικίνδυνες ανωμαλίες ούτε προεξοχές ικανές να αυξήσουν τον κίνδυνο ή τη σοβαρότητα των τραυμάτων του οδηγού σε περίπτωση  συγκρούσεως.  5.2.2. Το όργανο χειρισμού της διευθύνσεως έχει σχεδιασθεί, κατασκευασθεί και τοποθετηθεί κατά τρόπον ώστε να μην περιλαμβάνει στοιχεία ή εξαρτήματα, περιλαμβανομένου του οργάνου χειρισμού του ηχητικού οργάνου και των επενδυτικών στοιχείων, ικανά να  εμπλέξουν τα ενδύματα ή τα κοσμήματα του οδηγού κατά τη διάρκεια των κανονικών χειρισμών οδηγήσεως.  6. ΔΟΚΙΜΕΣ Ο έλεγχος της τηρήσεως των προδιαγραφών του σημείου 5 διενεργείται σύμφωνα με τις υποδεικνυόμενες στα παραρτήματα II και III μεθόδους.  7. ΠΙΣΤΟΤΗΣ ΠΑΡΑΓΩΓΗΣ (7.1.) 7.2. Για να εξακριβωθεί η πιστότης, διενεργείται ένας επαρκής αριθμός ελέγχων δια δειγματοληψίας επί των οχημάτων σειράς.  7.3. Κατά γενικόν κανόνα, οι εξακριβώσεις αυτές περιορίζονται σε μετρήσεις των διαστάσεων. Εντούτοις, εάν είναι αναγκαίο, τα οχήματα υποβάλλονται στη δοκιμή τη σχετική με τις προδιαγραφές του σημείου 5.  (8.) (9.)   (1)() Το κείμενο των παραρτημάτων είναι ανάλογο, όσον αφορά τα ουσιώδη σημεία και εξαιρέσει του σημείου 2.1, προς αυτό του κανονισμού αριθ. 12 της Οικονομικής Επιτροπής του ΟΗΕ για την Ευρώπη. Ειδικότερα οι υποδιαιρέσεις σε σημεία είναι οι  ίδιες. Γι' αυτό, αν ένα σημείο του κανονισμού αριθ. 12 δεν έχει αντίστοιχο στην παρούσα οδηγία, ο αριθμός του υποδεικνύεται για υπενθύμιση εντός παρενθέσεως.      ΠΑΡΑΡΤΗΜΑ II   ΔΟΚΙΜΗ ΠΡΟΣΚΡΟΥΣΕΩΣ ΕΠΙ ΦΡΑΓΜΑΤΟΣ  1. ΑΝΤΙΚΕΙΜΕΝΟ Η δοκιμή αυτή έχει ως αντικείμενο να εξακριβώσει ότι το όχημα ανταποκρίνεται στους όρους που εμφαίνονται στο σημείο 5.1 του παραρτήματος I.  2. ΕΓΚΑΤΑΣΤΑΣΗ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΕΩΣ 2.1. Τόπος δοκιμής Ο χώρος όπου διενεργείται η δοκιμή πρέπει να έχει αρκετή έκταση για να επιτρέψει να διευθετηθεί ο διάδρομος εκσφενδονίσεως των οχημάτων, το φράγμα και οι αναγκαίες τεχνικές εγκαταστάσεις για τη δοκιμή. Το τελικό τμήμα του διαδρόμου, τουλάχιστον 5μ πριν  από το φράγμα, πρέπει να είναι οριζόντιο, επίπεδο και σταθεροποιημένο.  2.2. Φράγμα Το φράγμα αποτελείται από έναν όγκο σκυροδέματος που έχει ελάχιστο πλάτος 3μ, ελάχιστο ύψος 1,5 μ και ελάχιστο πάχος 0,6 μ. Το τοίχωμα προσκρούσεως πρέπει να είναι κάθετο προς το τελικό τμήμα του διαδρόμου εκσφενδονίσεωςκαι επιστρωμένο με σανίδες  κόντρα-πλακέ πάχους 2 εμ. Πίσω από τον όγκο του σκυροδέματος πρέπει να συσσωρευθούν τουλάχιστον 90 τ χώματος. Το φράγμα σκυροδέματος και χώματος δύναται να αντικατασταθεί από εμπόδια της αυτής μετωπικής επιφανείας, που να δίνουν ισοδύναμα αποτελέσματα.   2.3. Προώθηση του οχήματος Κατά τη στιγμή της κρούσεως το όχημα πρέπει να κυλά ελεύθερα, με την κεκτημένη ταχύτητά του. Πρέπει να φθάνει στο εμπόδιο με τροχιά κάθετη πρoς το τοίχωμα προσκρούσεως. Η μέγιστη αποδεκτή πλευρική μεταβολή της ευθυγραμμίσεως μεταξύ της διαμέσου  κατακορύφου του εμπροσθίου τοιχώματος του οχήματος και της διαμέσου κατακορύφου του τοιχώματος προσκρούσεως είναι +- 30 εμ.  2.4. Κατάσταση του οχήματος Κατά τη δοκιμή το όχημα πρέπει να φέρει όλα τα εξαρτήματα και όλο τον κανονικό εξοπλισμό του. Επιπλέον τα αντικείμενα που περιέχονται μέσα στο χώρο επιβατών δεν πρέπει να προσκρούσουν τυχαίως στο πηδάλιο (ανατρεπόμενο κάθισμα του οδηγού, επενδυτική  πλήρωση του οπισθίου καθίσματος κλπ.).  2.5. Ταχύτης Η ταχύτης κατά τη στιγμή της κρούσεως πρέπει να έχει τιμή μεταξύ 48,3 χμ/ω και 53,1 χμ/ω.  2.6. Όργανα μετρήσεως 2.6.1. Το όργανο που χρησιμοποιείται για την καταγραφή που αναφέρεται στο σημείο 3.1 πρέπει να επιτρέπει τη διενέργεια των μετρήσεων με τις ακόλουθες ακρίβειες:  2.6.1.1. ταχύτης του οχήματος: με ακρίβεια 1/100- 2.6.1.2. η καταγραφή του χρόνου πρέπει να επιτρέπει την ανάγνωση του χιλιοστού του δευτερολέπτου- 2.6.1.3. η αρχή της προσκρούσεως ("topage") τη στιγμή της πρώτης επαφής του οχήματος με το εμπόδιο εντοπίζεται επί των καταγραφών και των φιλμς που χρησιμεύουν για την επεξεργασία των αποτελεσμάτων της δοκιμής.  2.6.2. Η μέτρηση της αποστάσεως που αναφέρεται στο σημείο 3.1 πρέπει να διενεργηθεί με ακρίβεια +- 5 μμ.  3. ΑΠΟΤΕΛΕΣΜΑΤΑ 3.1. Για τον προσδιορισμό της μετατοπίσεως προς τα οπίσω του οργάνου χειρισμού της διευθύνσεως, διενεργείται, κατά τη σύγκρουση, μία καταγραφή(1) της μεταβολής της αποστάσεως, μετρουμένης οριζοντίως και παραλλήλως προς το διαμήκη άξονα του οχήματος,  μεταξύ του ανώτερου τμήματος της στήλης διευθύνσεως (και του άξονά της) και ενός σημείου του οχήματος που δεν επηρεάζεται από την πρόσκρουση. Όταν η μετρούμενη ταχύτης είναι ανώτερη της ονομαστικής ταχύτητος των 48,3 χμ/ω, η μετατόπιση αυτή ανάγεται  στην καταλλήλως διορθωμένη τιμή της ονομαστικής ταχύτητος πολλαπλασιαζόμενη με το τετράγωνο του πηλίκου της ονομαστικής ταχύτητος προς την μετρούμενη ταχύτητα.  3.2. Μετά τη δοκιμή, οι ζημιές που υπέστη το όχημα αναφέρονται σε μία γραπτή έκθεση. Λαμβάνεται τουλάχιστον μία φωτογραφία από κάθε μία των ακολούθων όψεων του οχήματος:  3.2.1. πλάγιες (δεξιά και αριστερά)- 3.2.2. εμπρόσθια- 3.2.3. κατώτερη- 3.2.4. η ενδιαφέρουσα ζώνη στο εσωτερικό του χώρου επιβατών.  4. ΙΣΟΔΥΝΑΜΕΣ ΜΕΘΟΔΟΙ ΔΟΚΙΜΩΝ Γίνονται δεκτές ισοδύναμες μέθοδοι μη καταστρεπτικών δοκιμών, με τον όρο ότι τα αποτελέσματα τα οποία αναφέρονται στο σημείο 3 να είναι δυνατόν να λαμβάνονται είτε εξ ολοκλήρου με τη βοήθεια της αντικαθιστώσης δοκιμής είτε με υπολογισμό βασιζόμενον στα  αποτελέσματα της αντικαθιστώσης δοκιμής. Αν χρησιμοποιείται άλλη μέθοδος από αυτή που περιγράφεται στα σημεία 2 και 3, η ισοδυναμία της πρέπει να αποδειχθεί.    (1) Η καταγραφή αυτή είναι δυνατόν να αντικατασταθεί από μία μέτρηση κορυφής.       ΠΑΡΑΡΤΗΜΑ III   ΔΟΚΙΜΗ ΑΠΟΡΡΟΦΗΣΕΩΣ ΤΗΣ ΕΝΕΡΓΕΙΑΣ ΣΕ ΠΕΡΙΠΤΩΣΗ ΠΡΟΣΚΡΟΥΣΕΩΣ ΕΠΙ ΤΟΥ ΟΡΓΑΝΟΥ ΧΕΙΡΙΣΜΟΥ ΤΗΣ ΔΙΕΥΘΥΝΣΕΩΣ  1. ΑΝΤΙΚΕΙΜΕΝΟ Η δοκιμή αυτή έχει ως αντικείμενο να εξακριβώσει ότι το όχημα πληροί τους όρους που αναφέρονται στο σημείο 5.2 του παραρτήματος I.  2. ΕΓΚΑΤΑΣΤΑΣΕΙΣ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΕΩΣ 2.1. Τοποθέτηση του οργάνου χειρισμού της διευθύνσεως 2.1.1. Το όργανο χειρισμού πρέπει να είναι τοποθετημένο στο εμπρόσθιο μέρος του τμήματος του οχήματος που λαμβάνεται κόβοντας το κέλυφος (το αμάξωμα) εγκαρσίως στο ύψος των εμπροσθίων καθισμάτων, με πιθανότητα εξαιρέσεως της σκεπής, του αλεξινέμου, των  θυρών.  Το τμήμα αυτό πρέπει να στερεωθεί ακάμπτως στον πάγκο δοκιμής, κατά τρόπον ώστε να μη μετακινείται από την πρόσκρουση του δοκιμαστικού όγκου.  2.1.2. Εντούτοις, κατόπιν αιτήσεως του κατασκευαστού, το όργανο χειρισμού της διευθύνσεως δύναται να τοποθετηθεί επί ενός οπλισμού που υποκαθιστά την εγκατάσταση του συστήματος οδηγήσεως, υπό τον όρο ότι το σύνολο "οπλισμός/μηχανισμός" έχει, ως προς το  πραγματικό σύνολο "εμπρόσθιο τμήμα του κελύφους/σύστημα":  2.1.2.1. την αυτή γεωμετρική διάταξη- 2.1.2.2. μεγαλύτερη ακαμψία.  2.2. Κατά την πρώτη δοκιμή το όργανο χειρισμού της διευθύσεως προσανατολίζεται κατά τρόπον ώστε η πλέον άκαμπτη ακτίνα να ευρεθεί έναντι της θέσεως του σημείου επαφής του δοκιμαστικού όγκου. Αν το όργανο χειρισμού της διευθύνσεως είναι ένα πηδάλιο, η  δοκιμή επαναλαμβάνεται κατά τρόπον ώστε το πλέον εύκαμπτο τμήμα του κύκλου του πηδαλίου να ευρεθεί έναντι του εν λόγω σημείου επαφής. Στην περίπτωση οργάνου χειρισμού της διευθύνσεως ρυθμιζομένου κατά θέση, οι δύο ανωτέρω δοκιμές πρέπει να γίνουν στη  μέση θέση που επιτρέπεται από τις ρυθμίσεις.  2.3. Δοκιμαστικός όγκος Ο δοκιμαστικός όγκος έχει τη μορφή, τις διαστάσεις, το βάρος και τα χαρακτηριστικά που υποδεικνύονται στο προσάρτημα του παρόντος παραρτήματος.  2.4. Μέτρηση των δυνάμεων 2.4.1. Μετρείται η μέγιστη δύναμη που εξασκείται στο δοκιμαστικό όγκο μετά από την πρόσκρουση επί του οργάνου χειρισμού της διευθύνσεως κατά τη διεύθυνση την οριζόντια και παράλληλη προς το διαμήκη άξονα του οχήματος.  2.4.2. Αυτή η δύναμη μπορεί να μετρηθεί είτε αμέσως είτε εμμέσως, ή να υπολογισθεί από τις τιμές που μετρούνται κατά τη δοκιμή.  2.5. Προώθηση του δοκιμαστικού όγκου Κάθε μέθοδος προωθήσεως είναι αποδεκτή υπό τον όρο να έχει επινοηθεί κατά τρόπον ώστε όταν ο δοκιμαστικός όγκος εγγίζει το όργανο χειρισμού της διευθύνσεως να είναι ελεύθερος από οποιαδήποτε σύνδεση με το μηχανισμό προωθήσεως. Ο δοκιμαστικός όγκος  πρέπει να εγγίζει αυτό το όργανο χειρισμού αφού πραγματοποιήσει μία τροχιά αισθητώς ευθύγραμμη, παράλληλη προς το διαμήκη άξονα του εμπροσθίου τμήματος του οχήματος. Η αρχική επαφή του δοκιμαστικού όγκου με το όργανο χειρισμού της διευθύνσεως πρέπει να  λαμβάνει χώρα στο σημείο όπου συμβαίνει κανονικά όταν ένας άνδρας βάρους 75,3 χγρ και ύψους 1,73 μ(1), καθισμένος στο κάθισμα οδηγήσεως του οχήματος (τοποθετημένο στην πλέον προχωρημένη θέση του), μετακινείται προς τα εμπρός, παράλληλα προς το διαμήκη  άξονα του οχήματος, ώσπου να εγγίξει το πηδάλιο.  2.6. Ταχύτης Ο δοκιμαστικός όγκος πρέπει να κτυπά το όργανο χειρισμού της διευθύνσεως με ταχύτητα τουλάχιστον 24,1 χμ/ω ή όσο το δυνατόν πλησιέστερη πρoς αυτή την τιμή.  2.7. Όργανο μετρήσεως 2.7.1. Το χρησιμοποιούμενο όργανο για την καταγραφή που αναφέρεται στο σημείο 3.2 πρέπει να επιτρέπει να διενεργούνται οι μετρήσεις με τις ακόλουθες ακρίβειες:  2.7.1.1. ταχύτης του δοκιμαστικού όγκου: ακρίβεια 2/100- 2.7.1.2. η καταγραφή του χρόνου πρέπει να επιτρέπει την ανάγνωση του χιλιοστού του δευτερολέπτου- 2.7.1.3. η αρχή της προσκρούσεως ("topage") τη στιγμή της πρώτης επαφής του δοκιμαστικού όγκου με το όργανο διευθύνσεως εντοπίζεται επί των καταγραφών και των φιλμς που χρησιμεύουν στην επεξεργασία των αποτελεσμάτων της δοκιμής- 2.7.1.4. μέτρηση της δυνάμεως: η έκταση της μετρήσεως είναι 3 920 daN. Η δύναμη αυτή πρέπει αν καταγραφεί χωρίς παραμόρφωση για τα φαινόμενα ιδίας συχνότητος έως 1 000 Hz, με ακρίβεια 2,5% της εκτάσεως της μέγιστης μετρήσεως ή +- 5% της πραγματικής  τιμής- 2.7.1.5. εγκάρσια ευαισθησία: κατώτερη του 5% της εκτάσεως της μετρήσεως.  3. ΑΠΟΤΕΛΕΣΜΑΤΑ 3.1. Μετά τη δοκιμή, οι ζημιές τις οποίες υπέστη το σύστημα οδηγήσεως διαπιστώνονται και αναφέρονται σε έγγραφη έκθεση. Λαμβάνεται τουλάχιστον μία πλάγια φωτογραφία και μία μετωπική φωτογραφία της περιοχής "όργανο χειρισμού της διευθύνσεως/στήλη  διευθύνσεως/πίνακας οργάνων χειρισμού".  3.2. Διενεργείται, κατά τη σύγκρουση, μία καταγραφή των ολικών δυνάμεων οι οποίες εξασκούνται στο "στήθος" του δοκιμαστικού όγκου από το όργανο χειρισμού της διευθύνσεως και οι οποίες μετρούνται όπως υποδεικνύεται στο σημείο 2.7.  4. ΙΣΟΔΥΝΑΜΕΣ ΜΕΘΟΔΟΙ ΔΟΚΙΜΩΝ Επιτρέπονται ισοδύναμες μέθοδοι μη καταστρεπτικών δοκιμών, υπό τον όρο τα αποτελέσματα τα οποία αναφέρονται στο σημείο 3 να είναι δυνατόν να λαμβάνονται είτε εξ ολοκλήρου με τη βοήθεια της αντικαθιστώσης δοκιμής είτε με υπολογισμό από τα αποτελέσματα  της αντικαθιστώσης δοκιμής. Αν χρησιμοποιείται διαφορετική μέθοδος από αυτή που περιγράφεται στα σημεία 2 και 3, η ισοδυναμία της πρέπει να αποδειχθεί.   Προσάρτημα στο Παράρτημα III  ΔΟΚΙΜΑΣΤΙΚΟΣ ΟΓΚΟΣ    (1) Οι διαστάσεις αυτές αντιστοιχούν σε ανδρείκελο των 50 percentiles που έχει τις εξειδικεύσεις του Εθνικού Κέντρου Στατιστικής για την Υγεία, σειρά 11, αριθ. 8, Ηνωμένες Πολιτείες της Αμερικής, Κέντρο για την Υγεία, Εκπαίδευση και Ευημερία,  12 Μαΐου 1967.       ΠΑΡΑΡΤΗΜΑ IV  Ένδειξη της διοικήσεως Γνωστοποίηση περί εγκρίσεως (ή αρνήσεως ή ανακλήσεως εγκρίσεως) ενός τύπου οχήματος όσον αφορά τη συμπεριφορά του συστήματος οδηγήσεως σε περίπτωση προσκρούσεως Αριθ. εγκρίσεως...............  1. Βιομηχανικό ή εμπορικό σήμα του οχήματος με κινητήρα.............  2. Τύπος του οχήματος..................  3. Ονοματεπώνυμο και διεύθυνση του κατασκευαστού..............  4. Ονοματεπώνυμο και διεύθυνση τυχόν εντολοδόχου του κατασκευαστού............  ......................  5. Συνοπτική περιγραφή του συστήματος οδηγήσεως και των στοιχείων του οχήματος που επηρεάζουν τη συμπεριφορά του συστήματος οδηγήσεως σε περίπτωση προσκρούσεως......................  ........................  6. Το όχημα υπεβλήθη για έγκριση την...........  7. Τεχνική υπηρεσία επιφορτισμένη με τις δοκιμές εγκρίσεως.............  8. Ημερομηνία του χορηγηθέντος πρακτικού της υπηρεσίας αυτής.............  9. Αριθμός του χορηγηθέντος πρακτικού της υπηρεσίας αυτής..............  10. Η έγκριση όσον αφορά τη συμπεριφορά του συστήματος οδηγήσεως σε περίπτωση προσκρούσεως χορηγείται/απορρίπτεται/ανακαλείται (1) 11. Τόπος:................  12. Ημερομηνία:..............  13. Υπογραφή:.................  14. Επισυνάπτονται στην παρούσα γνωστοποίηση τα ακόλουθα στοιχεία που φέρουν τον ανωτέρω αναφερόμενο αριθμό εγκρίσεως:  ................. σχέδια, σχήματα και διάγραμμα του συστήματος οδηγήσεως ................. φωτογραφίες του συστήματος οδηγήσεως και των άλλων στοιχείων που επηρεάζουν τη συμπεριφορά του συστήματος οδηγήσεως σε περίπτωση προσκρούσεως.    (1) Διαγράψατε την περιττή ένδειξη.


Avis juridique important

|

31991L0630

Οδηγία 91/630/ΕΟΚ του Συμβουλίου της 19ης Νοεμβρίου 1991 για τους στοιχειώδεις κανόνες για την προστασία των χοίρων

Επίσημη Εφημερίδα αριθ. L 340 της 11/12/1991 σ. 0033 - 0038 Φινλανδική ειδική έκδοση: Κεφάλαιο 3 τόμος 39 σ. 0202  Σουηδική ειδική έκδοση: Κεφάλαιο 3 τόμος 39 σ. 0202

ΟΔΗΓΙΑ ΤΟΥ ΣΥΜΒΟΥΛΙΟΥτης 19ης Νοεμβρίου 1991για τους  στοιχειώδεις κανόνες για την προστασία των χοίρων(91/630/ΕΟΚ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι όλα τα κράτη μέλη έχουν επικυρώσει την ευρωπαϊκή συμβαση για την προστασία των ζώων στις  μονάδες εκτροφής 7 ότι η Κοινότητα έχει επίσης εγκρίνει τη σύμβαση αυτή με την απόφαση 78/923/ΕΟΚ  (4) και έχει καταθέσει το έγγραφο έγκρισης 7ότι το Ευρωπαϊκό Κοινοβούλιο, στο ψήφισμά του της 20ής  Φεβρουαρίου 1987, για την πολιτική καλής διαβίωσης των ζώων (5), κάλεσε την Επιτροπή να υποβάλει  προτάσεις ως προς τους στοιχειώδεις κανόνες σχετικά με την εντατική εκτροφή των χοίρων σφαγής 7ότι  οι χοίροι, ως ζώντα ζώα, περιλαμβάνονται στον πίνακα των προϊόντων του παραρτήματος ΙΙ της συνθήκης  ΕΟΚ 7ότι η εκτροφή χοίρων αποτελεί αναπόσπαστο μέρος της γεωργικής δραστηριότητας 7 ότι αποτελεί  πηγή εισοδήματος για ορισμένο τμήμα του γεωργικού πληθυσμού 7ότι οι διαφορές που μπορεί να  στρεβλώσουν τους όρους του ανταγωνισμού παρεμποδίζουν την ομαλή λειτουργία της κοινής οργάνωσης της  αγοράς για τους χοίρους και τα παράγωγα προϊόντα 7ότι, κατά συνέπεια, πρέπει να καθοριστούν  στοιχειώδεις κοινοί κανόνες για την προστασία των χοίρων εκτροφής και πάχυνσης ώστε να εξασφαλισθέι  η ορθολογική ανάπτυξη της παραγωγής 7ότι οι επίσημες υπηρεσίες, οι παραγωγοί, οι καταναλωτές και  οι άλλοι ενδιαφερόμενοι φορείς πρέπει να ενημερώνονται σχετικά με τις εξελίξεις στον τομέα αυτό 7  ότι ως εκ τούτου η Επιτροπή θα πρέπει, βάσει εκθέσεως της Επιστημονικής Κτηνιατρικής Επιτροπής, να  συνεχίσει δραστήρια τις επιστημονικές έρευνες για το ή τα καλύτερα συστήματα εκτροφής που  εξασφαλίζουν την καλή διαβίωση των χοίρων 7 ότι συνεπώς θα πρέπει να προβλεφθεί μεταβατική περίοδος  ώστε να μπορέσει η Επιτροπή να ολοκληρώσει το έργο αυτό, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1Η παρούσα οδηγία θεσπίζει τους στοιχειώδεις κανόνες για την προστασία  των χοίρων που κρατούνται περιορισμένα για εκτροφή και πάχυνση. Άρθρο 2Για τους σκοπούς της παρούσας οδηγίας, θεωρείται:  1.  «χοίρος»: το ζώο του είδους των χοίρων, οποιασδήποτε ηλικίας, είτε εκτρέφεται για αναπαραγωγή  ή για πάχυνση 7 2. «κάπρος»: ο αρσενικός χοίρος μετά την εφηβεία, που προορίζεται για αναπαραγωγή 7 3. «μικρός θηλυκός χοίρος»: ο θηλυκός χοίρος μετά την εφηβεία και πριν τον τοκετό 7 4. «χοιρομητέρα»: ο θηλυκός χοίρος μετά τον πρώτο τοκετό 7 5. «θηλάζουσα χοιρομητέρα»: η χοιρομητέρα της περιγεννητικής περιόδου μέχρι τον απογαλακτισμό των  χοιριδίων 7 6. «κυοφορούσα στέρφα χοιρομητέρα»: ο θηλυκός χοίρος μεταξύ του απογαλακτισμού και της περιγεννητικής  περιόδου 7 7. «χοιρίδιο»: ο χοίρος από τη γέννηση μέχρι τον απογαλακτισμό 7 8. «απογαλακτισμένος χοίρος»: ο απογαλακτισμένος χοίρος, ηλικίας μέχρι δέκα εβδομάδων 7 9. «χοίρος παραγωγής»: ο χοίρος ηλικίας δέκα τουλάχιστον εβδομάδων που προορίζεται για σφαγή ή  αναπαραγωγή 710. «αρμόδια αρχή»: η αρμόδια αρχή κατά την έννοια του άρθρου 2 σημείο 6 της οδηγίας 90/425/ΕΟΚ (6). Άρθρο 3Τα κράτη μέλη μεριμνούν ώστε: 1.  - από την 1η Ιανουαρίου 1994, όλες οι νεόδμητες ή ανοικοδομηθείσες εκμεταλλεύσεις ή/και όλες οι  εκμεταλλεύσεις που τίθενται σε λειτουργία για πρώτη φορά μετά από αυτή την ημερομηνία να πληρούν  τουλάχιστον την ακόλουθη απαίτηση: κάθε απογαλακτισμένος χοίρος ή κάθε χοίρος παραγωγής που εκτρέφεται ομαδικά πρέπει να έχει στη  διάθεσή του ελεύθερο χώρο τουλάχιστον: - 0,15 m² για χοίρους μέσου βάρους το πολύ 10 kg, - 0,20 m² για χοίρους μέσου βάρους μεταξύ 10 και 20 kg, - 0,30 m² για χοίρους μέσου βάρους μεταξύ 20 και 30 kg, - 0,40 m² για χοίρους μέσου βάρους μεταξύ 30 και 50 kg, - 0,55 m² για χοίρους μέσου βάρους μεταξύ 50 και 85 kg, - 0,65 m² για χοίρους μέσου βάρους μεταξύ 85 και 110 kg, - 1,00 m² για χοίρους μέσου βάρους άνω των 110 kg, - από την 1η Ιανουαρίου 1998, οι στοιχειώδεις κανόνες που προβλέπονται παραπάνω να εφαρμόζονται σε  όλες τις εκμεταλλεύσεις 72.  η κατασκευή ή η διαρρύθμιση των εγκαταστάσεων στις οποίες οι  χοιρομητέρες και οι μικροί θηλυκοί χοίροι κρατούνται δεμένοι να απαγορευθεί μετά την 31η Δεκεμβρίου  1995. Ωστόσο, η χρησιμοποίηση των εγκαταστάσεων που έχουν κατασκευασθεί πριν από την 1η Ιανουαρίου 1996  και οι οποίες πληρούν τις απαιτήσεις του σημείου 1 μπορεί να επιτρέπεται από την αρμόδια αρχή, με  βάση τα αποτελέσματα των επιθεωρήσεων που προβλέπονται στο άρθρο 7 παράγραφο 1, για ένα διάστημα  που δεν υπερβαίνει σε καμία περίπτωση τις 31 Δεκεμβρίου 2005. Οι διατάξεις του παρόντος άρθρου δεν εφαρμόζονται στις εκμεταλλεύσεις που έχουν λιγότερο από έξι  χοίρους ή πέντε χοιρομητέρες με τα χοιρίδιά τους. Άρθρο 41.  Τα κράτη μέλη μεριμνούν ώστε οι συνθήκες εκτροφής των χοίρων να είναι σύμφωνες προς  τις γενικές διατάξεις που ορίζονται στο παράρτημα. Πάντως, μέχρι τις 30 Ιουνίου 1995, η αρμόδια αρχή των κρατών μελών μπορεί να επιτρέπει παρέκκλιση  από το κεφάλαιο Ι παράγραφοι 3, 5, 8 και 11 του εν λόγω παραρτήματος. 2.  Εξάλλου, πριν από την έναρξη ισχύος της παρούσας οδηγίας, η Επιτροπή, σε συνεργασία με τα κράτη  μέλη, καθορίζει, υπό μορφήν σύστασης, τυχόν στοιχειώδεις κανόνες, συμπληρωματικούς των κανόνων του  παραρτήματος οδηγίας όσον αφορά την προστασία των χοίρων. Άρθρο 5Οι κανόνες του παραρτήματος μπορούν να τροποποιούνται, με τη διαδικασία του άρθρου 10,  ώστε να λαμβάνεται υπόψη η επιστημονική πρόοδος. Άρθρο 6Πριν από την 1η Οκτωβρίου 1997, η Επιτροπή υποβάλλει στο Συμβούλιο έκθεση που συντάσσεται  βάσει γνώμης της επιστημονικής κτηνιατρικής επιτροπής σχετικά με τα διάφορα συστήματα εντατικής  εκτροφής που τηρούν τις απαιτήσεις καλής διαβίωσης των χοίρων από άποψη παθολογίας, ζωοτεχνίας,  φυσιολογίας και συμπεριφοράς, καθώς και σχετικά με τις κοινωνικοοικονομικές επιπτώσεις των διάφορων  συστημάτων. Η έκθεση αυτή πρέπει να λαμβάνει ιδιαίτερα υπόψη την καλή διαβίωση των χοιρομητέρων,  που εκτρέφονται σε διάφορους βαθμούς απομόνωσης και ομαδικά, και να συνοδεύεται από κατάλληλες  προτάσεις που θα βασίζονται στα πορίσματα της έκθεσης αυτής. Το Συμβούλιο αποφασίζει με ειδική πλειοψηφία για αυτές τις προτάσεις το αργότερο τρεις μήνες μετά  την υποβολή τους. Άρθρο 71.  Τα κράτη μέλη μεριμνούν ώστε να πραγματοποιούνται επιθεωρήσεις υπό την ευθύνη της  αρμόδιας αρχής για να ελέγχεται η τήρηση των διατάξεων της παρούσας οδηγίας και του παραρτήματός  της. Οι επιθεωρήσεις αυτές, που είναι δυνατόν να διεξάγονται κατά τη διάρκεια ελέγχων που διενεργούνται  για άλλους σκοπούς, πρέπει να καλύπτουν κάθε χρόνο ένα στατιστικά αντιπροσωπευτικό δείγμα των  διαφόρων συστημάτων εκτροφής κάθε κράτους μέλους. 2.  Η Επιτροπή, με τη διαδικασία του άρθρου 10, καταρτίζει κώδικα με τους κανόνες που πρέπει να  εφαρμόζονται κατά τις επιθεωρήσεις που προβλέπονται στην παράγραφο 1. 3.  Κάθε δύο χρόνια, πριν από την τελευταία εργάσιμη ημέρα του Απριλίου και για πρώτη φορά πριν από  τις 30 Απριλίου 1996, τα κράτη μέλη ενημερώνουν την Επιτροπή για τα αποτελέσματα των επιθεωρήσεων  που διενεργήθηκαν κατά τα δύο προηγούμενα έτη σύμφωνα με το παρόν άρθρο καθώς και για τον αριθμό  των επιθεωρήσεων που διενεργήθηκαν σε σχέση με τον αριθμό εκμεταλλεύσεων στο έδαφός τους. Άρθρο 8Για να εισαχθούν στην Κοινότητα τα ζώα προέλευσης τρίτων χωρών πρέπει να συνοδεύονται από  πιστοποιητικό που χορηγείται από την αρμόδια αρχή αυτής της χώρας στο οποίο βεβαιώνεται ότι είχαν  μεταχείριση τουλάχιστον ισοδύναμη της μεταχείρισης που έχουν τα κοινοτικής προελεύσεως ζώα όπως  αυτή προβλέπεται από την παρούσα οδηγία. Άρθρο 9Πραγματογνώμονες κτηνίατροι της Επιτροπής μπορούν, σε συνεργασία με τις αρμόδιες αρχές  των κρατών μελών, να πραγματοποιούν επιτόπιους ελέγχους, εφόσον αυτό κρίνεται αναγκαίο για την  ενιαία εφαρμογή της παρούσας οδηγίας. Κατά τους ελέγχους αυτούς, οι ελεγκτές πρέπει να εφαρμόζουν  οι ίδιοι τα δέοντα ιδιαίτερα μέτρα υγιεινής προκειμένου να αποκλεισθεί κάθε κίνδυνος μετάδοσης  ασθενειών. Το κράτος μέλος, στο έδαφος του οποίου διενεργείται έλεγχος, παρέχει κάθε αναγκαία συνδρομή στους  πραγματογνώμονες για την εκπλήρωση της αποστολής τους. Η Επιτροπή ενημερώνει την αρμόδια αρχή του  ενδιαφερόμενου κράτους μέλους σχετικά με τα αποτελέσματα των διεξαχθέντων ελέγχων. Η αρμόδια αρχή του ενδιαφερόμενου κράτους μέλους λαμβάνει τα τυχόν αναγκαία μέτρα για να ληθφούν τα  αποτελέσματα αυτού του ελέγχου. Όσον αφορά τις σχέσεις με τις τρίτες χώρες, ισχύουν οι διατάξεις του κεφαλαίου ΙΙΙ της οδηγίας  91/496/ΕΟΚ (1). Οι γενικές διατάξεις για την εφαρμογή του παρόντος άρθρου καθορίζονται με τη διαδικασία του άρθρου  10. Άρθρο 101.  Σε περίπτωση που γίνεται αναφορά στη διαδικασία του παρόντος άρθρου, η μόνιμη  κτηνιατρική επιτροπή, που καλείται στο εξής «επιτροπή», η οποία έχει συσταθεί με την απόφαση  68/361/ΕΟΚ (2), συγκαλείται χωρίς καθυστέρηση από τον πρόεδρό της, είτε με δική του πρωτοβουλία  είτε μετά από αίτηση του αντιπροσώπου ενός κράτους μέλους. 2.  Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή  διατυπώνει τη γνώμη της για το σχέδιο αυτό εντός προθεσμίας που ορίζεται από τον πρόεδρο ανάλογα με  τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148  παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει  πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών  μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην  ψηφοφορία. 3.  Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής. 4.  Όταν τα προτεινόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η  Επιτροπή υποβάλλει αμέσως στο Συμβούλιο πρόταση σχετικά με τα μέτρα που πρέπει να ληφθούν. Το  Συμβούλιο αποφασίζει με ειδική πλειοψηφία. Εάν το Συμβούλιο δεν αποφασίσει εντός προθεσμίας τριών μηνών από την ημερομηνία υποβολής της  πρότασης, η Επιτροπή θεσπίζει τα προτεινόμενα μέτρα και τα θέτει αμέσως σε εφαρμογή, εκτός εάν το  Συμβούλιο έχει αποφασίσει με απλή πλειοψηφία ότι αντιτίθεται στα εν λόγω μέτρα. Άρθρο 111.  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές  διατάξεις που περιλαμβάνουν τυχόν κυρώσεις, για να συμμορφωθούν με τις διατάξεις της παρούσας  οδηγίας πριν από την 1η Ιανουαρίου 1994. Ενημερώνουν αμέσως σχετικά την Επιτροπή. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή  συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για  την αναφορά αυτή εκδίδονται από τα κράτη μέλη. 2.  Ωστόσο, από την ημερομηνία που καθορίζεται στην παράγραφο 1 όσον αφορά την προστασία των  χοίρων, τα κράτη μέλη μπορούν, τηρουμένων των γενικών κανόνων της συνθήκης, να διατηρούν ή να  εφαρμόζουν στο έδαφός τους αυστηρότερες διατάξεις από αυτές που προβλέπει η παρούσα οδηγία.  Ενημερώνουν την Επιτροπή για κάθε σχετικό μέτρο. Άρθρο 12Η παρούσα οδηγία απευθύνεται στα κράτη μέλη. Βρυξέλλες, 19 Νοεμβρίου 1991. Για το ΣυμβούλιοΟ ΠρόεδροςP. BUKMAN(1) ΕΕ αριθ. C 214 της 21. 8. 1989, σ.  31. (2) ΕΕ αριθ. C 113 της 7. 5. 1990, σ. 183. (3) ΕΕ αριθ. C 62 της 12. 3. 1990, σ. 40. (4) ΕΕ αριθ. L 323 της 17. 11. 1978, σ. 12. (5) ΕΕ αριθ. C 76 της 23. 3. 1987, σ. 185. (6) ΕΕ αριθ. L 224 της 18. 8. 1990, σ. 29. Οδηγία όπως τροποποιήθηκε τελευταία από την οδηγία  91/496/ΕΟΚ (ΕΕ αριθ. L 268 της 24. 9. 1991, σ. 56). (1) EE ariu. L 268 thw 24. 9. 1991, s. 56. (2) EE ariu. 255 thw 18. 10. 1968, s. 23.  ΠΑΡΑΡΤΗΜΑ ΚΕΦΑΛΑΙΟ Ι ΓΕΝΙΚΕΣ ΠΡΟΥPΟΘΕΣΕΙΣ  1.  Τα υλικά που χρησιμοποιούνται για την  κατασκευή των χώρων σταβλισμού και, ιδίως, των θέσεων και του εξοπλισμού, με τα οποία ενδέχεται να  έλθουν σε επαφή οι χοίροι, δεν πρέπει να είναι επιβλαβή για τους χοίρους και πρέπει να είναι  δυνατόν να καθαρίζονται και να απολυμαίνονται καλά.  2. Έως ότου θεσπιστούν σχετικοί κοινοτικοί κανόνες, ο ηλεκτρικός εξοπλισμός και τα ηλεκτρικά κυκλώματα  πρέπει να είναι εγκατεστημένα σύμφωνα με την ισχύουσα εθνική νομοθεσία ώστε να αποφεύγονται οι  ηλεκτρικές εκκενώσεις.  3. Η μόνωση, η θέρμανση και ο εξαερισμός του κτηρίου πρέπει να εξασφαλίζουν ότι η κυκλοφορία του αέρα,  η στάθμη κονιορτού, η θερμοκρασία, η σχετική υγρασία του αέρα και οι συγκεντρώσεις αερίων  παραμένουν εντός ορίων που δεν βλάπτουν τους χοίρους.  4. Κάθε αυτόματος ή μηχανικός εξοπλισμός που είναι απαραίτητος για την υγεία και την καλή διαβίωση των  χοίρων, πρέπει να επιθεωρείται τουλάχιστον μία φορά την ημέρα. Κάθε διαπιστωνόμενο ελάττωμα πρέπει  να διορθώνεται αμέσως ή, εάν κάτι τέτοιο είναι αδύνατο, πρέπει να λαμβάνονται τα κατάλληλα μέτρα  για να προστατεύονται η υγεία και η καλή διαβίωση των χοίρων μέχρι να επισκευασθεί η βλάβη, ιδίως  με τη χρησιμοποίηση εναλλακτικών μεθόδων διατροφής και με τη διατήρηση ικανοποιητικού  περιβάλλοντος. Σε περίπτωση που χρησιμοποιείται σύστημα τεχνητού εξαερισμού, πρέπει να προβλέπεται  κατάλληλο σύστημα αντικατάσταση ώστε να εξασφαλίζεται επαρκής ανανέωση του αέρα ώστε να  διατηρούνται η υγεία και οι καλές συνθήκες διαβίωσης των χοίρων σε περίπτωση βλάβης του συστήματος,  πρέπει δε να υπάρχει σύστημα συναγερμού που να προειδοποιεί τον εκτροφέα για τη βλάβη. Το σύστημα  συναγερμού πρέπει να ελέγχεται τακτικά.  5. Οι χοίροι δεν πρέπει να είναι διαρκώς στο σκοτάδι. Για το λόγο αυτόν, για να καλύπτονται οι  φυσιολογικές ανάγκες τους και οι ανάγκες συμπεριφοράς τους, θα πρέπει να προβλέπεται, ανάλογα με  τις διάφορες κλιματικές συνθήκες των κρατών μελών, κατάλληλος φυσικός ή τεχνητός φωτισμός ο οποίος,  στη δεύτερη περίπτωση, πρέπει να ισοδυναμεί τουλάχιστον προς τη διάρκεια φυσικού φωτισμού η οποία  είναι διαθέσιμη φυσιολογικά μεταξύ 9 π.μ. και 5 μ.μ. Επιπλέον, πρέπει να υπάρχει κατάλληλος  (σταθερός ή κινητός) φωτισμός, επαρκούς εντάσεως, που να επιτρέπει την επιθεώρηση των χοίρων ανά  πάσα στιγμή.  6. Όλοι οι χοίροι που εκτρέφονται ομαδικά ή σε ατομικές θέσεις πρέπει να επιθεωρούνται από τον κάτοχο  ή τον υπεύθυνο των ζώων τουλάχιστον μία φορά την ημέρα. Κάθε χοίρος που φαίνεται ασθενής ή  τραυματισμένος πρέπει να υποβάλλεται, χωρίς καθυστέρηση, σε κατάλληλη θεραπευτική αγωγή. Οι  ασθενείς ή τραυματισμένοι χοίροι πρέπει να μπορούν, όταν αυτό είναι απαραίτητο, να απομονώνονται σε  κατάλληλους χώρους με ξηρά και άνετη στρωμνή. Εάν οι χοίροι δεν αντιδρούν στις φροντίδες του  εκτροφέα, θα πρέπει, το συντομότερο δυνατόν, να ζητείται η γνώμη ενός κτηνιάτρου.  7. Εάν οι χοίροι εκτρέφονται ομαδικά, λαμβάνονται μέτρα για την αποφυγή συγκρούσεων που υπερβαίνουν τη  συνήθη συμπεριφορά. Οι χοίροι που δείχνουν συνεχή επιθετικότητα έναντι των άλλων ή είναι θύματα  αυτής της επιθετικότητας απομονώνονται ή απομακρύνονται από την ομάδα.  8. Οι χώροι σταβλισμού των χοίρων πρέπει να κατασκευάζονται έτσι ώστε κάθε χοίρος να μπορεί: - να ξαπλώνει, να αναπαύεται και να σηκώνεται χωρίς δυσκολία, - να έχει καθαρό χώρο για την ανάπαυσή του, - να βλέπει άλλους χοίρους.  9. Σε περίπτωση που οι χοίροι είναι δεμένοι, το σύστημα πρόσδεσης δεν πρέπει να τους τραυματίζει και  πρέπει να επιθεωρείται τακτικά και, εάν χρειάζεται, να προσαρμόζεται ώστε να μη συνιστά ενόχληση.  Κάθε σύστημα πρόσδεσης πρέπει να έχει αρκετό μήκος ώστε να επιτρέπει στο χοίρο να κινείται σύμφωνα  με την παράγραφο 8. Το σύστημα πρόσδεσης πρέπει να σχεδιάζεται κατά τρόπο που να αποφεύγεται ο  κίνδυνος στραγγαλισμού ή τραυματισμού. 10. Οι χώροι, οι κλωβοί, ο εξοπλισμός και τα εργαλεία που χρησιμοποιούνται για τους χοίρους πρέπει να  καθαρίζονται και να απολυμαίνονται κατάλληλα ώστε να προλαμβάνεται η αλληλομόλυνση και η εμφάνιση  οργανισμών που είναι φορείς ασθενειών. Τα κόπρανα, τα ούρα και τα υπολείμματα τροφής θα πρέπει να  απομακρύνονται όσο το δυνατό συχνότερα για να περιορίζεται η δυσοσμία και να αποφεύγεται η  συγκέντρωση μυγών ή τρωκτικών. 11. Το δάπεδο δεν πρέπει να είναι ολισθηρό ή ανώμαλο, ώστε να αποφεύγεται ο τραυματισμός των χοίρων,  και να είναι κατασκευασμένο έτσι ώστε να μην προκαλεί τραυματισμό ούτε ταλαιπωρία στους χοίρους που  στέκονται ή ξαπλώνουν σ' αυτό. Το δάπεδο πρέπει να είναι κατάλληλο για το μέγεθος και το βάρος των  χοίρων και να αποτελείται από ανθεκτική, επίπεδη και σταθερή επιφάνεια. Ο χώρος στον οποίο  ξαπλώνουν τα ζώα πρέπει να είναι άνετος, καθαρός και κατάλληλα αποστραγγιζόμενος και να μην βλάπτει  τους χοίρους. Εφόσον παρέχεται στρωμνή, πρέπει να είναι καθαρή, στεγνή και να μη βλάπτει τους  χοίρους. 12. Όλοι οι χοίροι πρέπει να λαμβάνουν κατάλληλη τροφή προσαρμοσμένη στην ηλικία και το βάρος τους και  ανάλογη με τη συμπεριφορά και τις φυσιολογικές τους ανάγκες, έτσι ώστε να ευνοείται η καλή και η  υγιεινή τους διαβίωση. 13. Σε όλους τους χοίρους πρέπει να παρέχεται τροφή τουλάχιστον μία φορά την ημέρα. Σε περίπτωση που οι  χοίροι βρίσκονται σε ομαδικούς στάβλους και δεν τρέφονται ελεύθερα (ad libitum) ή με αυτόματο  σύστημα τροφής, όλοι οι χοίροι της ομάδας πρέπει να λαμβάνουν τροφή την ίδια ώρα. 14.  Όλοι οι χοίροι ηλικίας άνω των δύο εβδομάδων πρέπει να μπορούν να έχουν καθημερινώς επαρκή  ποσότητα κατάλληλου καθαρού νερού ή να μπορούν να ικανοποιούν τις ανάγκες τους σε υγρό πίνοντας  άλλα υγρά. 15. Η εγκατάσταση που χρησιμοποιείται για την παροχή τροφής και νερού πρέπει να σχεδιάζεται, να  κατασκευάζεται, να τοποθετείται και να συντηρείται κατά τέτοιο τρόπο ώστε να μειώνεται η μόλυνση  της τροφής ή του νερού των χοίρων. 16. Εκτός από τα μέτρα που λαμβάνονται συνήθως για να αποφεύγεται το δάγκωμα της ουράς και τα άλλα  ελαττώματα και για να μπορούν να ικανοποιούν τις ανάγκες συμπεριφοράς τους, όλοι οι χοίροι -  ανάλογα με το περιβάλλον και την πυκνότητα του πληθυσμού - πρέπει να διαθέτουν άχυρο ή οποιοδήποτε  άλλο κατάλληλο υλικό ή αντικείμενο. ΚΕΦΑΛΑΙΟ ΙΙ ΕΙΔΙΚΕΣ ΔΙΑΤΑΞΕΙΣ ΓΙΑ ΤΙΣ ΔΙΑΦΟΡΕΣ ΚΑΤΗΓΟΡΙΕΣ ΧΟΙΡΩΝ Ι.  ΚΑΠΡΟΙΤα χωρίσματα για  τους κάπρους πρέπει να τοποθετούνται και να κατασκευάζονται με τρόπο που να επιτρέπει στους κάπρους  να γυρίζουν, να αντιλαμβάνονται τον γρυλισμό, την οσμή και την παρουσία των άλλων ζώων, ενώ  παράλληλα θα πρέπει να έχουν χώρο επαρκή για να αναπαύονται. Ο χώρος που ξαπλώνουν πρέπει να είναι  στεγνός και άνετος. Επιπλέον, το ελάχιστο μέγεθος του χωρίσματος για έναν ενήλικα κάπρο πρέπει να  είναι 6 m². Ωστόσο, πρέπει να προβλέπεται μεγαλύτερο εμβαδόν όταν τα χωρίσματα χρησιμοποιούνται για  την οχεία. ΙΙΙ. ΧΟΙΡΟΜΗΤΕΡΕΣ ΚΑΙ ΜΙΚΡΟΙ ΘΗΛΥΚΟΙ ΧΟΙΡΟΙ1.  Οι κυοφορούσες χοιρομητέρες και οι μικροί θηλυκοί χοίροι  πρέπει, εφόσον χρειάζεται, να υποβάλλονται σε θεραπεία κατά των εξωτερικών και εσωτερικών  παρασίτων. Πρέπει να απαλλάσσονται από οποιαδήποτε ακαθαρσία προτού τοποθετηθούν στο χώρο τοκετού. 2. Οι κυοφορούσες χοιρομητέρες και οι μικροί θηλυκοί χοίροι πρέπει να έχουν στη διάθεσή τους χώρο για  να ξαπλώνουν καθαρό, δεόντως αποστραγγιζόμενο και άνετο και να έχουν τα κατάλληλα υλικά για να  φτιάξουν φωλιά, εφόσον χρειάζεται. 3. Πίσω από τη χοιρομητέρα ή το μικρό θηλυκό χοίρο πρέπει να διαμορφώνεται χώρος για τη διευκόλυνση  του φυσιολογικού ή του υποβοηθούμενου τοκετού. 4. Οι χώροι τοκετού όπου οι χοιρομητέρες μπορούν να κινούνται ελεύθερα πρέπει να φέρουν εξοπλισμό  προστασίας των χοιριδίων, π.χ. κιγκλιδώματα.  ΙΙΙ. ΧΟΙΡΙΔΙΑ1. Εάν χρειάζεται, πρέπει να προβλέπεται για τα χοιρίδια μια πηγή θερμότητας και ανθεκτικός στεγνός  και άνετος χώρος για να ξαπλώνουν, μακριά από τη χοιρομητέρα όπου όλα μπορούν να αναπαύονται  συγχρόνως. 2. Στην περίπτωση που χρησιμοποιείται ειδικό χώρισμα τοκετού, τα χοιρίδια πρέπει να έχουν επαρκή χώρο  ώστε να μπορούν να θηλάζουν χωρίς δυσκολία. 3. Εάν γίνεται ευνουχισμός, πρέπει να γίνεται στους άρρενες χοίρους ηλικίας άνω των τεσσάρων εβδομάδων  και μόνον με αναισθησία από κτηνίατρο ή άλλο πρόσωπο ειδικευμένο σύμφωνα με την εθνική νομοθεσία. 4. Η μερική τομή της ουράς και των δοντιών δεν πρέπει να γίνεται συστηματικά, αλλά μόνον όταν  διαπιστώνεται, στην εκμετάλλευση, ότι οι τραυματισμοί των μαστών των χοιρομητέρων, των αυτιών και  της ουράς των χοίρων οφείλεται ακριβώς στην απουσία αυτής της πρακτικής. Εάν κρίνεται αναγκαία η  μερική τομή των δοντιών, πρέπει να γίνεται εντός των πρώτων επτά ημερών μετά τη γέννηση.  5. Τα χοιρίδια δεν πρέπει να χωρίζονται από τη μητέρα τους πριν από την ηλικία των τριών εβδομάδων,  εκτός αν ο μη χωρισμός αποδεικνύεται επιβλαβής για την καλή διαβίωση ή την υγεία της χοιρομητέρας ή  των χοιριδίων. IV. ΑΠΟΓΑΛΑΚΤΙΣΜΕΝΑ ΧΟΙΡΙΔΙΑ ΚΑΙ ΧΟΙΡΟΙ ΠΡΟΣ ΠΑΧΥΝΣΗΗ δημιουργία ομάδων των ζώων πρέπει να γίνεται το  συντομότερο μετά τον απογαλακτισμό. Οι χοίροι θα πρέπει να εκτρέφονται σε σταθερές ομάδες με όσο το  δυνατόν λιγότερη ανάμιξη.